b'\n_START_ARTICLE_\nMaltesers\n_START_PARAGRAPH_\nMaltesers er en chokolade produceret af Mars, Incorporated._NEWLINE_Den best\xc3\xa5r af chokoladekugler med en maltkerne. De er mest popul\xc3\xa6re i Storbritannien og Irland. Maltesers s\xc3\xa6lges ogs\xc3\xa5 i Danmark, i begyndelsen bare i udvalgte forretninger (blandt andet blev de i en periode solgt i IKEA), men sommeren 2005 begyndte ogs\xc3\xa5 st\xc3\xb8rre dagligvarebutikker (som for eksempel Rema 1000) at f\xc3\xb8re produktet. Maltesers f\xc3\xa5s i poser af plast, i st\xc3\xb8rre pap\xc3\xa6sker og i diverse andre pakninger (f.eks i en b\xc3\xb8tte)._NEWLINE_Maltesers blev lanseret af Forrest Mars Sr. i 1936, under navnet "Energy Balls"._NEWLINE_Maltesers findes i forskellige versioner, blandt andet blev en version med hvidt chokolade, i stedet for m\xc3\xa6lkechokolade nyligt lanceret i Storbritannien. Maltesers f\xc3\xa5s ogs\xc3\xa5 som kakaopulver (malt-drik med chokoladesmag). Diplom-Is lancerede i 2005 en is som hedder Maltesers. Denne best\xc3\xa5r af vaniljeis med sm\xc3\xa5 malteserskugler indeni._NEWLINE_I Storbritannien og Irland, samt USA, omtaler tv-reklamerne Maltesers som "the lighter way to enjoy chocolate", de danske reklamer som kom i l\xc3\xb8bet af 2005 reklamerer med "chokolade p\xc3\xa5 den lette m\xc3\xa5de"._NEWLINE_I enkelte lande s\xc3\xa6lges en samling af sm\xc3\xa5 chokolader med forskellige produkter fra Mars, Inc. i en samleboks som hedder "Celebrations". I denne pakke findes en anden version af Maltesers som hedder "Teasers". Mars har gjort en markedsunders\xc3\xb8gelse p\xc3\xa5 af hvilke produkter i pakken, som folk synes bedst om, og da vandt Teasers med 30% af stemmene. Teasers er chokolade med sm\xc3\xa5 maltstykker spredt rundt indeni i chokoladen i stedet for den normale version, der det er en maltkerne dyppet i chokolade.'